ইভটিজারকে ধরতে গিয়ে যে অবস্থা নারী পুলিশের
ইভটিজারকে ধরতে গিয়ে অন্য মহিলাদের কামড় খেতে হয়েছে নারী পুলিশদের। শুক্রবার বিকালে ঘটনাটি ঘটেছে ভারতের হাওড়া উত্তর বন্দর থানা এলাকার মিলেনিয়াম পার্কে।







স্থানীয় পুলিশ জানায়, প্রতিদিনের মতোই শহরের বিভিন্ন পার্কে সাদা পোশাকে নজর রাখছিলেন কলকাতা নারী বিশেষ মহিলা বাহিনী ‘দ্য উইনার্স’-এর কর্মীরা। 




শুক্রবার ওই বাহিনী ছিল উত্তর বন্দর থানা এলাকার গঙ্গাসংলগ্ন মিলেনিয়াম পার্কে। তাদের মধ্যে তিনজন ছিলেন সাদা পোশাকে, বাকিরা পুলিশের পোশাকে। 
এ সময় সাদা পোশাকে থাকা এক নারী পুলিশকর্মীকে উদ্দেশ করে কটূক্তি করেন এক যুবক। নারী পুলিশকর্মী এর প্রতিবাদ করতেই আরও নানা ধরনের অশ্লীল মন্তব্য করেন তিনি। শুরু হয় বাকবিতণ্ডা। ওই পুলিশকর্মীকে ধাক্কাও মারেন যুবক। 
এর পর সাদা পোশাকের অন্য দুই পুলিশকর্মী এলে যুবকের চেঁচামেচিতে ঘটনাস্থলে চলে আসেন তার স্বজনরা। এর পর হাতাহাতি শুরু হয় ওই দুপক্ষের মধ্যে। 
এবার ঘটনাস্থলে আসেন ‘দ্য উইনার্স’-এর পোশাক পরা বাহিনীরা। তারা এসে ওই যুবককে ধরতে গেলে, তার সঙ্গে থাকা নারীরা দুই মহিলা পুলিশকর্মীকে কামড়ে দেন।
এর পর ছয়জনকে আটক করেন পুলিশকর্মীরা। তবে মূল অভিযুক্তের এখনও খোঁজ মেলেনি।

ইভটিজারকে ধরতে গিয়ে অন্য মহিলাদের কামড় খেতে হয়েছে নারীপুলিশদের। শুক্রবার বিকালে ঘটনাটি ঘটেছে ভারতের হাওড়া উত্তর বন্দর থানা এলাকার মিলেনিয়াম পার্কে।